Υπάρχουν όνειρα που πραγματοποιούνται και άλλα που χάνονται στον ατελείωτο ορίζοντα που σου προσφέρει για θέα ο Μύλος. Όποιο όνειρο κι αν έχει ο καθένας, η εικόνα από το πρεβάζι πάνω από την πισίνα με τη θάλασσα και τον ουρανό να απλώνονται μπροστά σου, μπορεί να σε κάνει να πιστέψεις ότι θα το πραγματοποιήσεις! Ο Μύλος θα έχει πάντα μια θέση στην καρδιά μου, το νησί αν και κοντινό στην Αθήνα ξεπερνάει τις προσδοκίες και όλα είναι με τέτοιο τρόπο τακτοποιημένα από την ΜαριαΕλενα που δε νιώθεις να σου λείπει τίποτα!

Ιδανικό μέρος για να ξεφύγεις, ιδανική τοποθεσία για να ξεκινήσεις τη μέρα σου με καφέ στην αυλή, για να την διακόψεις με το ηλιοβασίλεμα στην ταράτσα και να την ολοκληρώσεις με μια χαλαρή στιγμή στον καναπέ του πάνω ορόφου. Πραγματικά, δε θα μπορούσα να ζητήσω περισσότερα από κατάλυμα διακοπών, από τη συνεννόηση με την οικοδέσποινα και, φυσικά, από την παρέα μου.

Ο Μύλος έγινε "μου", έγινε "μας" και αφήνει τέτοια αίσθηση που είναι δεδομένο που όποιος τον επισκεφτεί θα τον νιώσει δικό του. "I dreamed a Mill" είναι ο τίτλος του και ακριβώς αυτό ήταν. Όνειρο...